ปตท. -บางจาก ประกาศปรับขึ้นราคาขายปลีกน้ำมันกลุ่มดีเซล 60 สตางค์ต่อลิตร
บริษัท ปตท. น้ำมันและการค้าปลีก จำกัด หรือพีทีทีโออาร์ และบริษัท บางจาก คอปปอเรชั่น จำกัด(มหาชน) ประกาศปรับขึ้นราคาขายปลีกน้ำมันกลุ่มดีเซล 60 สตางค์ต่อลิตร ส่วนน้ำมันชนิดอื่นราคาคงเดิม มีผลวันพรุ่งนี้ 15 ตุลาคม 2564 ตั้งแต่เวลา 05.00 น.เป็นต้นไป ส่งผลให้ราคาขายปลีกน้ำมันหน้าสถานีบริการ ในเขตกรุงเทพมหานครและปริมณฑล เบนซิน 95 ลิตรละ 38.56 บาท  แก๊สโซฮอล์ 95 ลิตรละ 31.15 บาท  แก๊สโซฮอล์ 91 ลิตรละ 30.88 บาท  E20 ลิตรละ 29.64 บาท  E85 ลิตรละ 23.44 บาท ส่วนดีเซล บี7 ลิตรละ 28.89 บาท ดีเซลพรีเมี่ยมบี7 ลิตรละ 33.66 บาท ดีเซล บี 10 ลิตรละ 28.89 บาท และบี 20 ลิตรละ 28.64 บาท ซึ่งเป็นราคาที่ยังไม่รวมภาษีบำรุงแต่ละจังหวัด